OzLabs/hebrew-wiki-articles huggingface dataset:
אומצה מפולפלת

אומצה מפולפלת מפילה מיניון
אומצה מפולפלת (בצרפתית Steak au poivre) היא מנה השייכת למטבח הצרפתי ומורכבת מסטייק, לרוב פילה מיניון, המתובל ברוטב פלפל שחור. טעמו החריף של הפלפל השחור המבושל יוצר ניגוד לטעמו המתוק והעסיסי של נתח הבשר.

==הכנה==
את נתח הבשר טובלים במצע של גרגרי פלפל שחור, לרוב במחבת עם שמן או עם חמאה. את הסטייק צולים בחום גבוה, עד שהמעטפת שלו נהיה קשה וחמה, בעוד שמפנים הוא רך (מידת עשייה מדיום-וול). לאחר מכן מוציאים את הסטייק מן המחבת ונותנים לו להתקרר במקצת טרם הגשתו. 

המנה המכונה "Steak au poivre", מכילה בנוסף לאלה מעט קוניאק, בצלצלים, שמנת וחרדל דיז'ון. לצד המנה נהוג להגיש תפוחי אדמה מבושלים או צ'יפס. מנה זו מוגשת במסעדות צרפתיות רבות בערים הגדולות.

==קישורים חיצוניים==

==הערות שוליים==

קטגוריה:המטבח הצרפתי
קטגוריה:מאכלי בשר
ערן שני

ערן שני הוא קצין צה"ל בדרגת תת-אלוף במילואים שפיקד על חטיבת מרכבות הפלדה ושימש כראש מטה עוצבת עידן.

==ביוגרפיה==
שני התגייס לצה"ל ושובץ בחיל השריון. עבר הכשרה כלוחם וקורס מפקדי טנקים. לאחר קורס קצינים שימש כמפקד מחלקת טנקים. בהמשך שירת כמפקד פלוגה בקורס קציני שריון. בשנים 2009–2011 שימש כמפקד גדוד 46 בחטיבה 401. לאחר מכן שימש כמפקד צוות במכללה לפיקוד טקטי.

בשנים 2015–2017 הועלה לדרגת אל"ם ומונה למפקד חטיבת מרכבות הפלדה ובמקביל לראש מטה עוצבת עידן. בנובמבר 2017 הוחלט למנותו לראש תוכניות צבא יבשה דיגיטלי וחופת אתר בזרוע היבשה.
== חיים אישיים ==
שני מתגורר ברמת גן, נשוי ולו 3 ילדים. החל משנת 2020 הוא מכהן כסמנכ"ל תפעול ואסטרטגיה של חברת ישראל קנדה.

==הערות שוליים==

קטגוריה:מפקדי גדודים בחטיבה 401
קטגוריה:מפקדי חטיבת מרכבות הפלדה
קטגוריה:תתי-אלופים בצה"ל
קטגוריה:ראשי חטיבת התכנון ומנהל כוח האדם
מור בית השקעות

מור בית השקעות הוא בית השקעות ישראלי ציבורי אשר הוקם ב-2006. נכון לאפריל 2022, מור השקעות נסחרת בשווי של כ-902.5 מיליון שקלים. בית ההשקעות מנהל נכסים בהיקף של עשרות מיליארדי שקלים (נכון למרץ 2022)<ref></ref> במספר תחומים: קרנות נאמנות, קופות גמל, קרנות השתלמות, קרנות פנסיה, ניהול תיקי השקעות ומוצרי השקעה אלטרנטיבית. בנוסף, מספקת החברה שירותי ברוקראז' ניירות ערך זרים. בית ההשקעות בשליטת משפחת מאירוב ומשפחת לוי. החברה מנוהלת על ידי יוסי לוי ואלי לוי, המשמשים כמנכ"לים משותפים במור השקעות. יו"ר בית ההשקעות הוא מאיר גרידיש.

== היסטוריה ==
בית ההשקעות הוקם ב-2006 ומנוהל על ידי יוסי לוי ואלי לוי. בית ההשקעות הונפק בבורסה בתל אביב ביולי 2017. בנובמבר 2017, הודיעה מור על רכישת מניות חברת אינטרגמל וכניסה לפעילות החיסכון ארוך טווח. בשנת 2019 החלה החברה להפעיל מסלולי חיסכון לטווח ארוך באמצעות החברה-הבת, מור גמל ופנסיה, בהם קרנות השתלמות, קופות גמל, קופות גמל להשקעה וקרנות פנסיה, בדגש על מוצרים המנוהלים בניהול השקעות אקטיבי מבוסס מחקר. ניהול ההשקעות מתבצע על ידי אורי קרן, שותף ומנהל השקעות ראשי במור גמל ופנסיה. בשנת 2021 מונה אורי קיסוס למנכ"ל מור גמל ופנסיה.

בפברואר 2022 הונפקה מור גמל ופנסיה בבורסה לניירות ערך בתל אביב.

ביום 30 בספטמבר 2020 הודיעה רשות החדשנות על החלטתה לאשר את בקשתה של החברה ולהעניק לה מסגרת השקעות (לביצוע השקעות באמצעות מור גמל) על-פי מסלול הטבה מס' 43 – עידוד השקעות של גופי השקעה מוסדיים התעשייה עתירת הידע<ref></ref>. למור גמל הוענקה הגנה של עד 40% למסגרת השקעה של עד 250 מיליוני ש"ח בהתאם להוראות המסלול ולתנאיו. מענק זה, מתווסף להחלטת ועדת המחקר של רשות החדשנות על אישור מענק לחברה בהתאם להוראות מסלול הטבה מס' 40 – קידום יכולות אנליזה להשקעה בתעשייה עתירת ידע אצל גופי שוק ההון המוסדיים. בשנת 2020 החל מור השקעות לפעול בתחום ניהול כספי מוסדיים.

== תחומי פעילות ==
למור השקעות מגוון תחומי פעילויות מרכזיים:
*ניהול קופות גמל וקרנות השתלמות
*קרנות פנסיה
*ניהול תיקי השקעות
*ניהול קרנות נאמנות
*ניהול השקעות במוצרים אלטרנטיביים – קרנות השקעה
*שירותי ברוקראז' ני"ע זרים

== מחקר והשקעות ==
כאמור, בשנת 2020 זכתה החברה במענק של רשות החדשנות (מסלול 40) להקמת צוות אנליסטים המיועד למחקר חברות טכנולוגיה ציבוריות ופרטיות<ref></ref>.

==קישורים חיצוניים==
* 
* [http://www.moreinvest.co.il/ אתר הבית מור בית השקעות]
*[https://www.facebook.com/moreinvest.co.il/ עמוד הפייסבוק של מור בית השקעות]
*[https://www.youtube.com/channel/UCnpV3O5vH4mcCSJY8Bb0OFQ ערוץ היוטיוב של מור בית השקעות]
* 
* 
* 
* 
* 

== הערות שוליים ==

קטגוריה:בתי השקעות ישראלים
קטגוריה:חברות הנסחרות בבורסה לניירות ערך בתל אביב
קטגוריה:ישראל: חברות שהוקמו ב-2006
פורד FK

פורד FK (באנגלית: Ford FK) היא משאית תוצרת יצרנית הרכב "פורד גרמניה" ("Ford Germany" הקרויה גם "Ford-Werke GmbH"), חברת בת של קונצרן הרכב "פורד", אשר יוצרה בין השנים 1951–1961.

במשאיות "פורד FK" הורכבו 2 סוגי מנועים: מנועי בנזין ומנועי דיזל.

==תצורות==
* משאית
* אמבולנס
* כבאית

==סדרות==
* סדרה ראשון - כושר הטענה: 2.0 טון, 3.0 טון, 3.5 טון (יוצר בין השנים 1951-1955)
* סדרה שנייה - כושר הטענה - 2.5 טון, 3.5 טון, 4.5 טון (יוצר בין השנים 1955-1961)

== תמונות ==
<gallery mode="packed" heights="120">
קובץ:19XX Ford Truck PZF544.jpg | "פורד FK" - דור ראשון
קובץ:1956 Ford G 398 TA (8232674599).jpg | "פורד FK" - דור ראשון, שנת 1956
קובץ:Ford FK 2500 "Eichbaum".jpg | "פורד FK" - דור ראשון
קובץ:Lf 8 röthenbach.jpg | "פורד FK" דור ראשון - כבאית
קובץ:Ford FK 2000 1953.JPG | "פורד FK" דור ראשון, שנת 1953 - כבאית
קובץ:Ford Köln Diesel 1957 a.jpg | "פורד FK" דור שני, שנת 1957 - מבט לתא הנהג
קובץ:Ford FK 2500 Metz 1957 2.jpg| "פורד FK" - דור שני 
קובץ:Ford FK 2500 Metz 1957 1.jpg | "פורד FK" - דור שני, שנת 1957

</gallery>

<gallery mode="packed" heights="140">
קובץ:Ford Koln 1954 Ambulance pic1.JPG | "פורד FK" - דור ראשון, שנת 1954 - אמבולנס
קובץ:Ford Koln 1954 Ambulance pic2.JPG | "פורד FK" - דור ראשון, שנת 1954 - אמבולנס
קובץ:Ford Koln 1954 Ambulance pic3.JPG | "פורד FK" - דור ראשון, שנת 1954 - אמבולנס
</gallery>

==ראו גם==
* פורד
* פורד Thames Trader
* פורד סדרה D

== קישורים חיצוניים ==

==הערות שוליים==

FK
קטגוריה:משאיות
קטגוריה:אמבולנסים
קטגוריה:כבאיות
קטגוריה:כלי רכב שהושקו ב-1951
FK
רכס קאסאלקה

רכס קאסאלקה או רכס קסלקה (באנגלית: Kasalka Range) הוא רכס הרים המהווה תת-רכס של רכסי טאהצה, בצפון פרובינציית קולומביה הבריטית שבקנדה.

גובהו של הרכס 1,608 מטרים מעל פני הים, שטחו 449 קמ"ר, והוא ממוקם בין אגם טאהצה לבין אגם טרוייצה.

בשנת 1930 נקרא הרכס בשם "הרי קאסאלקה" (Kasalka Mountains); ב-3 ביולי 1947 שונה שם הרכס לשמו הנוכחי.

==קישורים חיצוניים==
* [https://apps.gov.bc.ca/pub/bcgnws/names/3043.html רכס קאסאלקה] באתר ממשלת קולומביה הבריטית
* [https://mapcarta.com/24324646 תצלום לוויין ומידע גאוגרפי]
* [https://tripcarta.com/24324646 מפה טופוגרפית של רכס קאסאלקה]
* [http://www.summitsearch.org/places/kasalka-range רכס קאסאלקה] באתר summitsearch
* [https://www.yr.no/place/Canada/British_Columbia/Kasalka_Range/ מזג אוויר עדכני עבור רכס קאסאלקה]
** [https://www.yr.no/place/Canada/British_Columbia/Kasalka_Range/statistics.html סטטיסטיקות מזג אוויר עבור רכס קאסאלקה]

==הערות שוליים==

קאסאלקה
קאסאלקה
MG EX-E

MG EX-E (באנגלית: MG EX-E) היא מכונית קונספט, בתצורת מכונית ספורט, בעלת הנעה כפולה 4x4, אשר הוצגה על ידי יצרן הרכב הבריטי MG(יצרנית הרכב "MG" הייתה בבעלות "British Leyland" בין השנים 1968-1990), בשנת 1985.

יוצר אב טיפוס בודד.

==MG EX-E==

* דגם ה-"MG EX-E" הוצג לראשונה בתערוכת המכוניות הבינלאומית בפרנקפורט בשנת 1985
* דגם ה-"MG EX-E" תוכנן בהשראת דגם "Ferrari 308" האיטלקי
* 2 דלתות
* 2 מושבים
* מנוע מרכזי
* הנעה כפולה 4x4
* מרכב מאלומיניום
* גוף הרכב בנוי מפלסטיק
* מקדם גרר - 0.24
* צמיגים מסוג "7J 245/17"
* תאוצת דגם ה-"MG EX-E" בין 0 - 60 מייל (96.56 ק"מ) היא 5.0 שניות

==תמונות==
<gallery mode="packed" heights="200">
קובץ:1985 MG EXE Prototype Heritage Motor Centre, Gaydon.jpg | דגם "MG EX-E" 
קובץ:MG EX-E concept car (2088693211).jpg | דגם "MG EX-E" 
</gallery>

==ראו גם==
* מכונית קונספט

== קישורים חיצוניים ==

* 
* 

==הערות שוליים==

קטגוריה:מכוניות ספורט
קטגוריה:מכוניות מנוע מרכזי
קטגוריה:רכבי שטח ופנאי גדולים
קטגוריה:מכוניות בריטיות
קטגוריה:דגמי מכוניות שהושקו ב-1985
EX-E
איגרת אל הילדים (אלבום)

איגרת אל הילדים הוא שמו אלבום אולפן של המוזיקאי והזמר הישראלי דודו טסה, וגם שמו של ספר מאת המשורר אלי אליהו, אשר אסופת שירים ממנו הולחנו לשירי האלבום.

האלבום יצא לאור ב-26 בפברואר 2018 תחת חברת התקליטים הליקון.

האלבום "איגרת אל הילדים" יצא כשנתיים לאחר אלבום האולפן הקודם של טסה, "הגולה". האלבום הופק על ידי טסה עצמו ועל ידי ניר מימון.

את יציאת האלבום מלווים איורים מאת שריאל קסלסי בעקבותיהם נוצר קליפ אנימציה "צומת דרכים".

האלבום יצא בגרסת ויניל בלבד, דבר חריג בנוף הוצאות מוזיקה בתרבות הפופולרית הישראלית של 2018. ניתן היה להשיגו גם במארז מיוחד עם הספר (שנמכר גם בנפרד) וניתן היה לרכוש עותקים ממנו גם כמדיה דיגיטלית.

==רשימת השירים==

== קישורים חיצוניים ==

*

קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי דודו טסה
קטגוריה:אלבומים שהופקו על ידי דודו טסה
רכס טנאקיהי

רכס טנאקיהי או רכס טנקיהי (באנגלית: Tenakihi Range) הוא רכס הרים המהווה תת-רכס של רכסי סוואנל בהרי אומינקה בצפון פרובינציית קולומביה הבריטית שבקנדה.

גבהו של רכס טנקיהי 970 מטרים מעל פני הים; שטחו של רכס טנאקיהי 1,038 קמ"ר והוא ממוקם בין נהר מסילינקה לבין נהר אוסילינקה.

==קישורים חיצוניים==
* [https://apps.gov.bc.ca/pub/bcgnws/names/20319.html רכס טנאקיהי] באתר ממשלת קולומביה הבריטית
* [https://mapcarta.com/24671112 צילום לוויין ומידע גאוגרפי]
* [https://tripcarta.com/24671112 מפה טופוגרפית של רכס טנאקיהי]
* [http://www.summitsearch.org/places/tenakihi-range רכס טנאקיהי] באתר summitsearch
* [https://www.yr.no/place/Canada/British_Columbia/Tenakihi_Range/ תחזית מזג אוויר עדכנית עבור רכס טנאקיהי]
** [https://www.yr.no/place/Canada/British_Columbia/Tenakihi_Range/statistics.html סטטיסטיקות מזג אוויר עבור רכס טנאקיהי]

==הערות שוליים==

טנאקיהי
טנאקיהי
טנאקיהי
קרב אנגלפילד

קרב אנגלפילד (באנגלית: Battle of Englefield) נערך ב-31 בדצמבר 870 סמוך לרדינג במחוז ברקשייר שבאנגליה של ימינו. היה זה הראשון מתוך סדרה של קרבות בין כוח הפלישה של הוויקינגים הדנים לבין האנגלו-סקסונים של ממלכת וסקס. הקרב והמערכה כולה, אשר החלה בכיבושה של רדינג ב-28 בדצמבר על ידי הדנים והקמת בסיס מבוצר בה, מתוארת בכרוניקה האנגלו-סקסונית.

שלושה ימים לאחר שכבשו את רדינג והתבססו בה, שלחו הדנים כוח סיור רכוב למשימת איסוף מזון מהסביבה הקרובה, תוך כדי בזיזת יישובים קטנים. הדנים, בפיקודם של שני רוזנים, קרבו אל הכפר אנגלפילד ושם חסם את דרכם כוח אנגלו-סקסוני מקומי, בפיקודו של אתלוולף רוזן ברקשייר, לוחם מנוסה, אשר עשר שנים קודם לכן הדף בראש אנשיו מברקשייר צי ויקינגי שניסה לתקוף את וינצ'סטר. לא ברור האם עשו הדנים שימוש בסוסיהם בקרב או שירדו מהם מהם לפני תחילתו. במהלך הלחימה נהרגו דנים רבים, כולל סידרוק, אחד הרוזנים, והנותרים נמלטו בחזרה לרדינג.

ניצחון האנגלו-סקסונים בקרב קטן זה אפשר למלך אתלרד ולאחיו אלפרד לגייס כוחות מאזורים סמוכים לברקשייר, להתאחד עם אתלוולף ואנשיו ולצעוד במשותף לעבר רדינג. הניצחון באנגלפילד סייע להרמת מורל האנגלו-סקסונים והגביר את ביטחונם, אך גם הוביל אותם להתקפה על המחנה המבוצר הדני ברדינג, אשר הסתיימה בתבוסתם ובמותו של אתלוולף.

== לקריאה נוספת ==
<div style="direction: ltr;">
*Merkle, Benjamin R. [https://books.google.co.il/books?id=md_ihJl-1FUC&dq=the+white+horse+king+the+life+of+alfred+the+great&hl=iw&source=gbs_navlinks_s The White Horse King: The Life of Alfred the Great]. Thomas Nelson, 2009. 
</div>

== קישורים חיצוניים ==
<div style="direction: ltr;">
*Charles Plummer (1911). "[https://en.wikisource.org/wiki/1911_Encyclop%C3%A6dia_Britannica/Alfred_the_Great Alfred the Great]". In Chisholm, Hugh. Encyclopædia Britannica. 1 (11th ed.). Cambridge University Press
*David Nash Ford. "[http://www.berkshirehistory.com/articles/reading_vikings.html Viking invasion of Reading]". Royal Berkshire History. Nash Ford Publishing
</div>

== הערות שוליים ==

אנגלפילד
קטגוריה:אנגליה האנגלו-סקסונית
קטגוריה:ויקינגים
גואלדו טדינו

רוקה פלאה
צלחת קרמיקה אומבריאנית מסורתית
גואלדו טדינו (באיטלקית: Gualdo Tadino בלטינית: Tadinum) היא קומונה ועיר עתיקה במחוז פרוג'ה בצפון-מזרח אומבריה, במרכז איטליה. בעיירה כ-15,000 תושבים והיא ממוקמת במורדות המערביים של הר פנה שבהרי האפנינים. העיר נמצאת 47 ק"מ צפונית-מערבית לפרוג'ה.

== היסטוריה ==
לגואלדו יש היסטוריה ארוכה ובמקור הייתה עיירה אומבריאנית שנודעה בשם טרסינה Tarsina. היא נכבשה על ידי הרומאים ב-266 לפנה"ס. העיירה הייתה תחנה על דרך ויה פלמיניה ונקראה על ידי הרומאים טדינום (Tadinum).

בשנת 217 לפני הספירה נהרסה על ידי חילות חניבעל. הרס דומה נגרם גם בשנת 47 לפנה"ס על ידי יוליוס קיסר וב-410 לספירה על ידי אלריק מלך הוויזיגותים.

ב-552 לספירה, הביס המצביא הביזנטי נרסס את מנהיג האוסטרוגותים המלך טוטילה, במה שמכונה כיום קרב טגינאה, שסלל את הדרך לכיבוש איטליה כולה על ידי הביזנטים (כיבוש שהחזיק מעמד 13 שנים בלבד). מיקומו המדויק של שדה הקרב אינו ידוע, אבל מקובל על מרבית החוקרים כי הוא נמצא ממערב לעיר, במישור המכונה "טאינו". סברה זו קיבלה אישוש בשנת 2004.

העיר העתיקה שרדה מלחמה זו, אך נהרסה 400 שנים מאוחר יותר, בשנת 966, על ידי קיסר האימפריה הרומית הקדושה אוטו השלישי. היא נבנתה מחדש אך נהרסה פעם נוספת בשריפה בשנת 1237. לאחריה, נבנתה העיר מחדש בפקודת הקיסר פרידריך השני בשנת 1239.

== האתרים המרכזיים ==
* מצודת פלאה (Rocca Flea), מצודה מהמאה ה-12 השולטת על העיר ונמצאת במזרחה. מהווה כיום את המבנה ההיסטורי הבולט בעיר.
* כנסיית סן פרנצ'סקו (Chiesa Monumentale di San Francesco), כנסייה מהמאה ה-13, ובה פרסקאות מהמאה ה-15, מעשה ידיו של מטאו דה גואלדו .
* כנסיית סנטה קיארה (Chiesa di Santa Chiara) (המאה ה-13).
* ארמון הפודסטה (Palazzo del Podestà)
* מגדל העיר (Torre Civica).
* קתדרלת גואלדו טדינו (Duomo di Gualdo Tadino), עם מזרקה חיצונית המיוחסת לאנטוניו דה סנגאלו האב (המאה ה-16).
* הגלריה העירונית, הכוללת עבודות של מטאו דה גואלדו ואחרים.

== כלכלה ==
העיר הייתה מפורסמת בימי הביניים בייצור כלי קרמיקה ומיוליקה. בסוף המאה ה-20, חודשה תעשיית הקרמיקה והעיירה משמשת מרכז חשוב לייצור תעשייתי של קרמיקה ושל אביזרי אמבטיה.
באזור העיר יש מעין המשמש לייצור מים מינרלים על ידי חברת "רוקטה" (Rocchetta) שהיא החברה המובילה באיטליה במכירת מים מוגזים. החברה הגיעה לגואלדו טדינו בתחילת שנות ה-90 של המאה ה-20. כעשור לאחר הגעתה החלה התנגדות של תושבי המקום להמשך פעילות החברה ולשאיבת מי המעיינות באזור על ידה בטענה של ניצול חסר הבחנה של מי האזור. התושבים נתמכים על ידי ארגוני שמירת הסביבה הקוראים למדיניות בת קיימא בכל הנוגע לשמירה על מקורות מים.

== תחבורה ==
בחלקה המערבי של העיירה יש תחנת רכבת שהיא חלק מהקו המחבר את אנקונה לרומא. זמן הנסיעה לאנקונה הוא כ-1:45 שעות ולרומא כשעתיים. העיירה נמצאת בקצהו הצפון-מזרחי של הכביש המדינתי SS 444 , שאורכו 33 ק"מ ובקצהו השני נמצאת אסיזי.

== קישורים חיצוניים ==

* 
* [http://www.lametayel.co.il/גוביו+ועמק+הטיבר+העליון+אוכל+ויין גוביו ועמק הטיבר העליון - אוכל ויין (גואלדו טדינו)], באתר "למטייל", 22 בספטמבר 2008
* [http://www.italythisway.com/places/gualdo-tadino.php Gualdo Tadino travel guide and tourism], באתר Italy This Way 
* [http://www.italythisway.com/places/articles/gualdo-tadino-history.php History of Gualdo Tadino], באתר Italy This Way 

==הערות שוליים==

קטגוריה:אומבריה: ערים
הליברטון

הליברטון (באנגלית: Halliburton) הוא תאגיד רב-לאומי אמריקאי בתחום האנרגיה. תחומי פעילותו כוללים שירותי קידוחי נפט, הערכת מצאי נפט ומוצרים לתעשיית הקידוחים. התאגיד פועל ביותר מ-70 מדינות, ובבעלותו מאות חברות-בת. מועסקים בו למישרין ודרך חברות-הבת למעלה מ-50,000 איש. התאגיד רשום בארצות הברית, ולו מטה הנהלה ביוסטון ובדובאי.

==היסטוריה==
בין השנים 1995 ל-2000 שימש דיק צ'ייני שהיה קודם סגן נשיא ארצות הברית ה-46, בתפקיד יושב ראש ומנכ"ל החברה. לאחר כיבוש עיראק על ידי ארצות הברית במלחמת המפרץ השנייה זכתה החברה ב-2003 בחוזים, שבהם ללא מכרז לשיקום תעשיית הנפט של המדינה. בנוסף זכתה בחוזים לאספקת אספקת שירותי מזון, דיור ושירותים אחרים לחיילים האמריקנים המוצבים בעיראק בשווי מוערך של כ-13 מיליארד דולר. החוזה בוטל בסוף 2004 עקב חשד לניפוח מחירים, אך ביולי 2005 זכתה בחוזים חדשים בהיקף של כ-5 מיליארד. במקביל גם התגלה שהחברה מכרה ציוד גם למשטרו של סדאם חוסיין בתקופה בה שימש דיק צ'ייני כמנכ"ל, למרות ההסנקציות על עיראק.

==ביקורת ושערוריות==
* בשנת 2002 פתחה רשות ניירות הערך בארצות הברית (SEC) ארצות הברית פתחה בחקירה של שיטות חשבונאיות חדשות שאימצה החברה ב-1998, כדי לדווח על הכנסות מכמה פרויקטים. את השינויים החשבונאיים ביצעה הליברטון בתקופה שבה היה סגן נשיא ארצות הברית, דיק צ'ייני, מנכ"ל החברה. באוגוסט 2004 יישבה החברה את החקירה של רשות ניירות הערך נגדה בתשלום קנס של 7.5 מיליון דולר.
* בשנת 2004 הואשמה החברה במתן שוחד כדי לזכות בחוזה ב-5 מיליארד דולר בניגריה. ביוני 2004 פיטרה את אלברט סטנלי לשעבר יושב ראש חברת הבת, קלוג בראון אנד רוט (KBR), מתפקיד יועץ החברה, לאחר שחקירת חשדות לתשלום שוחד בניגריה העלתה כי קיבל טובות הנאה בניגוד לחוק. בספטמבר 2008 הודה סטנלי בקשירת קשר להעברת שוחד בסך 182 מיליון דולר לגורמי ממשל בניגריה במטרה לזכות במכרז של 6 מיליארד דולר לבניית תשתיות גז טבעי במדינה. ב-2010 הגיעה הסדר ליישוב אישומי שוחד נגד צ'ייני ובכירים אחרים בחברה, במסגרתו שילמה החברה קנס בסך 250 מיליון דולר לממשלת ניגריה.
* בינואר 2005 הסכימה החברה לשלם 4.17 מיליארד דולר כדי ליישוב תביעות ייצוגיות שהוגשו נגדה הקשורות לשימוש באסבסט.

==קישורים חיצוניים==

* 

* 

* 
* 
* 

==הערות שוליים==

קטגוריה:חברות הנסחרות בבורסה לניירות ערך בניו יורק
קטגוריה:חברות אנרגיה אמריקאיות
קטגוריה:דיק צ'ייני
יחסי בנגלדש–קירגיזסטן

יחסי בנגלדש–קירגיזסטן הם היחסים הבילטרליים בין הרפובליקה העממית של בנגלדש לבין הרפובליקה הקירגיזית.

כיום, היחסים בין שתי המדינות הם יחסים חזקים.

==כלכלה==
בנגלדש וקירגיזסטן גילו עניין רב בהרחבת הפעילות הכלכלית בין שתי המדינות. בנגלדש הביעה עניין בייבוא כותנה בתפזורת מקירגיזסטן לתעשיית הטקסטיל שלה. בגדים, תרופות, תכשיטים ומוצרים חקלאיים זוהו כמגזרים פוטנציאליים להגדלת הסחר וההשקעה בין בנגלדש לקירגיזסטן.

בשנת 2013, משלחת מסחר מבנגלדש, בראשות מזכיר המסחר מאבוב אחמד, ביקרה בקירגיזסטן על מנת לחקור דרכים אפשריות להגדלת הסחר וההשקעה ההדדית. כמו כן, הטלת מס כפול זוהתה כמכשול להרחבת הסחר הבילטרלי בין שתי המדינות.

==חינוך==
תחום החינוך זוהה כתחום פוטנציאלי לקידום שיתוף הפעולה ההדדי בין בנגלדש לקירגיזסטן. קירגיזסטן הביעה עניין במתן מלגות לסטודנטים בנגלים הלומדים במוסדות להשכלה גבוהה בקירגיזסטן.

==תרבות==
בנגלדש וקירגיסטן זיהו שיתוף פעולה תרבותי כדרך חשובה להרחבת הקשרים הבילטרליים ביניהן. בשנת 2014 נחתם מזכר הבנות בין שתי המדינות שמטרתו לארגן ימי תרבות משותפים בין בנגלדש לקירגיזסטן.

==יחסים דיפלומטים==
בנגלדש מחזיקה בקונסוליה בבישקק. מאידך, קירגיזסטן מחזיקה בקונסוליה בדאקה.

==הערות שוליים==
גביע שפנגלר

גביע שפנגלר (באנגלית: Spengler Cup) הוא טורניר שנתי של הוקי קרח שנערך בדאבוס, שווייץ. מאחר שנערך כמעט ברציפות מאז שנת 1923, הגביע מתואר לעיתים קרובות כטורניר ההוקי קרח הוותיק ביותר בעולם. נערך בחסות מועדון ההוקי השווייצרי דאבוס ומשוחק בכל שנה בדאבוס, שווייץ, בין חג המולד (25 בדצמבר) לראש השנה האזרחית. כיום, כל המשחקים מתקיימים בווילאנט ארנה (Vaillant Arena).

יוזם הטורניר היה ד"ר קארל שפנגלר שקיווה לקדם קבוצות ממדינות דוברות גרמנית באירופה, שסבלו מהיבדלות בתקופה שלאחר מלחמת העולם הראשונה. בסופו של דבר, התחרות גדלה הרבה מעבר לציפיות. מועדוני הוקי קרח יוקרתיים רבים מאירופה השתתפו בטורניר לרבות קבוצות מברית המועצות,  צ'כוסלובקיה, שוודיה, גרמניה ופינלנד. לאורך תולדות הטורניר נבחרות לאומיות מ-12 מדינות שונות זכו בטורניר, כאשר הקבוצה המארחת,  דאבוס ונבחרת קנדה זכו במירב גביעים (15), בעוד שווייץ וצ'כוסלובקיה הן האומות שזכו במספר הרב ביותר של תוארי הגביע, עם קבוצות שונות (19 כל אחת).

בקרב הקבוצות הלא-אירופאיות, נבחרת קנדה, נבחרת ארצות הברית, מועדוני המכללות ובתי ספר, קבוצות ה-AHL וקבוצות הוקי מאונטריו ואפילו נבחרת יפן (ב-1971, הנבחרת ניסתה להעלות את ההתעניינות בהוקי קרח לקראת אירוח אולימפיאדת סאפורו (1972)) התחרו על הגביע. מאז 1990, נבחרת קנדה היא הנציגה היחידה מצפון אמריקה (וגם היא מורכבת בעיקר משחקנים קנדים המשחקים באירופה), כשהיוצאת מהכלל היא קבוצת ה-AHL של רוצ'סטר אמריקנס ב-1996 ו-2013.

ב-2017, נבחרת קנדה שוב הגנה בהצלחה על התואר שלה מהשנתיים הקודמות לאחר שהביסה את נבחרת שווייץ 3-0 בגמר כדי לזכות בפעם השלישית ברציפות בתואר. בעקבות הניצחון, הנבחרת הקנדית השוותה את כמות הזכיות שלה לאלה של דאבוס, עם 15 זכיות כל אחת.

== קישורים חיצוניים ==

* 
* [http://www.nhl.com/ice/news.htm?id=405542#&navid=nhl-search מאמר על גביע שפנגלר] באתר NHL.com של ליגת NHL
* [http://www.hockeyarchives.info ארכיון התוצאות] באתר HockeyArchives.info

קטגוריה:תחרויות הוקי קרח באירופה
קטגוריה:תחרויות ספורט בשווייץ
ג'אגרנאוט (סרט, 1974)

ג'אגרנאוט (באנגלית: Juggernaut) הוא מותחן פעולה בריטי משנת 1974 בבימויו של ריצ'רד לסטר עם ריצ'רד האריס, עומר שריף ואנתוני הופקינס בתפקידים הראשיים.

עלילת הסרט מתרכזת בניסיון לפירוק פצצות, שהוטמנו באניית נוסעים על ידי אדם המכנה את עצמו "ג'אגרנאוט", ומבקש כופר גבוה תמורת עזרה בפירוקן.

העלילה היא בהשראת מקרה אמיתי משנת 1972. אדם התקשר והודיע כי הטמין פצצה באניית הנוסעים "קווין מרי 2" ודרש כופר. חברת הספנות קונארד הייתה מוכנה לשלם, אבל הממשלה הבריטית הצניחה צוות מומחים מה-SBS לאניה, שחיפשו את הפצצה ולא מצאו. התברר שזו הייתה אזהרת שווא והאשם נתפס.

==תקציר העלילה==
אוניית הנוסעים "בריטניק" משייטת במימי האוקיינוס האטלנטי כאשר בעל האוניה, ניקולס פורטר (איאן הולם), מקבל מאדם המכנה את עצמו "ג'אגרנאוט", הודעה כי הוא הטמין באונייה שבע חביות ממולאות בחומר נפץ העומדות להתפוצץ תוך מספר שעות. הוא מוכן לתת הוראות לנטרול הפצצות רק לאחר שיקבל כופר של 500,000 ליש"ט.

פורטר מוכן לשלם את הכופר, אך נציג הממשלה מתנגד לכך בגלל מדינות בלתי מתפשרת נגד הטרור ואומר כי אם ישולם הכופר, תבטל הממשלה את הסובסידיה הנחוצה ביותר להמשך פעילות החברה.

פורטר מעביר את הידיעה לסקוטלנד יארד, ולקברניט האנייה אלקס ברונל (עומר שריף). הקברניט וצוות האונייה מודיעים על המצב ומנסים להרגיע את הנוסעים שביניהם ברברה באניסטר (שירלי נייט).

כדי להראות את רצינות כוונותיו, מפוצץ "ג'אגרנאוט" מספר פצצות קטנות הגורמות נזק קל לספינה. בגלל ים סוער אין אפשרות לפנות את הנוסעים בסירות והקברניט מבקש מפורטר להיענות לדרישות "ג'אגרנאוט".

המפקח מקלאוד (אנתוני הופקינס) מהסקוטלנד יארד עובד במהירות כדי למצוא את מניח הפצצות. אשתו ושני ילדיו נמצאים על האונייה. הוא חוקר את כל אלה שהייתה להם היסטוריה של מאמיני פצצות ומגיע בסוף אל ה"ג'אגרנאוט". שמו האמיתי הוא סידני באקלנד (פרדי ג'ונס). באקלנד מודה שהניח את הפצצות לאחר שסולק מהצי עם פנסיה עלובה.

הצי המלכותי הבריטי שולח לאוניה קבוצה של מומחים לסילוק פצצות שבראשה אנתוני פאלון (ריצ'רד האריס). הם מוצנחים ממטוס ליד האונייה ונאספים על ידי מלחי האונייה בים הסוער. פאלון מתחיל עם אנשיו לנטרול הפצצות. אחת הפצצות מתפוצצת והורגת את עוזרו, צ'רלי בראדוק (דייוויד המינגס).

בינתיים מגיע פאלון כמעט לסיום הפעולה ונתקל בחוט כחול ואדום שאינו יודע איזה מהם לחתוך. הוא מקושר עם באקלנד שמורה לו לחתוך את החוט הכחול. פאלון מרגיש שבקלאנד מהתל בו, חותך את החוט האדום ומנטרל את הפצצה. שאר הצוות שלו מנטרלים לפי הוראותיו את שאר הפצצות והאונייה והנוסעים ניצלים.

==קישורים חיצוניים==

*[https://www.youtube.com/watch?v=flBMnHojY9w קדימון לסרט ג'אגרנאוט], באתר יוטיוב

קטגוריה:סרטי 1974
קטגוריה:סרטי יונייטד ארטיסטס
קטגוריה:סרטי מתח בריטיים
קטגוריה:סרטי פשע בריטיים
קטגוריה:סרטים באנגלית
קטגוריה:סרטים בריטיים
דואדיקורוס

מאובן הדואדיקורוס
דואדיקורוס (שם מדעי: Doedicurus; משמעות השם: "זנב עלי") הוא סוג נכחד של ארמדיל שחי בתקופת הפליסטוקן לפני 11,000 שנים בקירוב. הדואדיקורוס היה הארמדיל הגדול ביותר שחי אי פעם, והיחיד עם אלה בזנב.

== מאפיינים ==
היה זה יצור גדול ואיטי באורך 4 מ' ובגובה 1.5 מ'. משקלו מוערך ב-1,900-2,370 ק"ג בממוצע. היה לו ראש קטן וגוף עגלגל עם זנב כבד ונמוך ובקצהו "אלה" מקורננת, אותה הוא ניפנף כדי להבריח טורפים אפשריים, בעיקר את הסמילודון הקטלני שהיגר מאמריקה הצפונית. הוא הארמדיל היחיד אשר הכיל "אלה" בזנבו, הדומה לזנב הדינוזאור אנקילוזאורוס.

היצור חי בערבות הקדומות של הפליסטוקן-הולוקן באמריקה הדרומית, שם נמצאו מאובניו (בעיקר בארגנטינה, אורוגוואי ומישורי דרום ברזיל) וכן מאובני דלשינאים ענקיים דומים.

==בתרבות==
*הדואדיקורוס נראה בסדרת ה-BBC: ללכת עם חיות בפרק החמישי בנופיה של הפליסטוקן בפרגוואי. הוא יונק ענקי והטורפים המקומיים כמו הסמילודון והפורוסרקוסים מפנים לו דרך בבטחה. 
*פרט של דואדיקורוס מופיע בסדרה "Dino-Riders".
*בסרטי עידן הקרח נראים פרטי גליפטודוניים בעלי "אלה" קוצנית בקצה הזנב בדומה לזנב הדואדיקורוס, אך שהם מכונים גליפטודונים, להם היה זנב קצר אך קשיח יותר וחסר אלה.
*הוא מופיע במשחקי המחשב: Jurassic World: Alive, Jurassic Park Builder, עולם היורה: המשחק, בArk: Survival Evolved ובZoo Tycoon 2 בחבילת המינים שנכחדו.

==קישורים חיצוניים==

קטגוריה:בעלי חיים שתוארו ב-1874
קטגוריה:גליפטידוניים
קטגוריה:מגה-פאונה של הפליסטוקן באמריקה הדרומית
קטגוריה:יונקים שחיו בפליסטוקן באמריקה הדרומית
קטגוריה:טקסונים שתוארו בידי ריצ'רד אוון
קטגוריה:מאובני טקסונים שתוארו ב-1874
רכסי טאהצה

רכסי טאהצה (באנגלית: Tahtsa Ranges) הם רכסי הרים, המהווים תת-רכסים של הרי הייזלטון, שהם חלק מההרים הפנימיים בצפון פרובינציית קולומביה הבריטית שבקנדה. 

שיא גובהם של הרכסים הוא 1,051 מטרים מעל פני הים, שטחם של הרכסים 7,531 קמ"ר, והם ממוקמים ממזרח לרכסי קיטימט שבהרי החוף לבין מאגר נצ'אקו (אגם אואוצה).

== תת-רכסים ==
רכסים טאהצה כוללים את תת-הרכסים:
* רכס צ'יקאמין
* רכס קאסאלקה
* רכס מוריס
* רכס סיבולה
* רכס טוצ'קוונייאלה
* רכס וייטסייל

==לקריאה נוספת==
* מידע גאוגרפי:
<div class="mw-content-ltr">Stuart S. Holland, [https://web.archive.org/web/20160304185301/http://www.empr.gov.bc.ca/Mining/Geoscience/PublicationsCatalogue/BulletinInformation/BulletinsAfter1940/Documents/Bull48-txt.pdf Landforms of British Columbia], PP 59-60</div>

== קישורים חיצוניים ==
* [https://apps.gov.bc.ca/pub/bcgnws/names/17545.html רכס טאהצה] באתר ממשלת קולומביה הבריטית
* [https://mapcarta.com/24667986 תצלום לוויין ומידע גאוגרפי]
* [https://tripcarta.com/24667986 מפה טופוגרפית של רכסי טאהצה]
* [https://www.yr.no/place/Canada/British_Columbia/Tahtsa_Ranges/ מזג אוויר עדכני עבור רכסי טאהצה]
** [https://www.yr.no/place/Canada/British_Columbia/Tahtsa_Ranges/statistics.html סטטיסטיקות מזג אוויר עבור רכסי טאהצה]

==הערות שוליים==

טאהצה
טאהצה
דריל מורי

דריל מורי (באנגלית: Daryl Morey; נולד ב-14 בספטמבר 1972) הוא מנהל קבוצות כדורסל, איש אנליטיקס וסטטיסטיקות מתקדמות.<ref></ref> מהבולטים ומהראשונים שהשתמשו בסטטיסטיקות ובכלים מדעיים כדי לשפר אלמנטים של כדורסלנים ושל הקבוצה ולצורך החתמת שחקנים. מורי מעולם לא שיחק כדורסל מקצועני. בין השנים 2007–2020 היה הג'נרל מנג'ר של קבוצת יוסטון רוקטס מליגת ה-NBA, ומאז 2020 משמש כג'נרל מנג'ר בפועל של קבוצת פילדלפיה 76'.

== ביוגרפיה ==
מורי סיים תואר ראשון במדעי המחשב ותואר שני במנהל עסקים ב-MIT. עבד בחברה סטטיסטית שסיפקה נתונים לליגות ספורט, במהלך עבודתו נתקל בבעלי בוסטון סלטיקס בעת שהחברה שבה עבד סיפקה נתונים לקבוצת רכישה שהתענינה ברכישת בוסטון סלטיקס, בעלי הקבוצה התרשמו מהצעיר המשכיל ומינו אותו לסגן נשיא לענייני כדורסל, כשהוא עובד תחת דני איינג' גם הוא ג'נרל מנגר בולט. מורי הושפע מסגנון הניהול המדעי והסטטיטי של בילי בין ושיטת ה"מאני בול"

===יוסטון רוקטס===
למרות שבתקופה ההיא 2007, מקומם של אנשי האנליטקס לא היה בולט בקרב קבוצות ה-NBA, והמשרות הניהוליות הכירות אוישו בדרך כלל על ידי שחקני ומאמני עבר, החליט בעלי יוסטון רוקטס לז אלכסנדר למנות את מורי לג'נרל מנג'ר של הקבוצה ולתת בידיו את המפתחות הניהוליים.

כג'נרל מנג'ר עשה מורי מהלכים רבים, הבולט שבהם הוא ככל הנראה החתמתו של ג'יימס הארדן. הוא מנחה את קבוצותיו להשתמש בכלים הסטטיסטיים המראים איזו זריקה יעילה יותר ולהתמקד בה, בתקופתו יוסטון זורקת הרבה יותר שלשות למשחק, כי הוא מצא אותה כזריקה יותר יעילה, הם ממעיטים למינימום את הזריקות מחצי מרחק. מ-2007 מאז החל מורי את כהונתו יוסטון לא סיימה עונה במאזן שלילי ובמרבית העונות היא התברגה לפלייאוף ה-NBA. שיטותיו של מורי הפכו יותר ויותר פופולריות בליגה כולה והשפיעו על כל עולם הכדורסל. קבוצות רבות מחזיקות סקאוטים, אנשי סטטיסטיקות מתקדמות, מדע וניהול.

גם בקבוצת הבת של יוסטון מליגת הפיתוח של ה-NBA, ריו גרנדה ואלי ויפרס, חולל מורי ניסויים שונים – למשך תקופה הוא הנחה את מאמני ושחקני הקבוצה לזרוק שלשות ולרוץ ללא הפסקה כשהם מעלימים עין מההגנה. הקבוצה הייתה בעלת מאזן ההתקפה הגבוה ביותר בליגת הפיתוח, ומאזן ההגנה הנמוך ביותר. במאמר שכתבו עליהם ב-ESPN נכתב ש"אף אחת מעולם לא שיחקה כמוה".

באוקטובר 2019 פרסם ציוץ בטוויטר, שבו תמך במוחים בהונג קונג. ברפובליקה העממית של סין, שעמה לרוקטס יחסים טובים מאז בחרה את יאו מינג במקום הראשון בדראפט ב-2002, התקבל הסרטון בכעס. בליגת הכדורסל הסינית הושעו היחסים עם הרוקטס, ומספר חברות סינית הפסיקו את פעילותן מול ה-NBA; למשל, הטלוויזיה המרכזית של סין לא שידרה את משחקי קדם-העונה.

באוקטובר 2020 התפטר מורי מתפקידו ביוסטון רוקטס.

===פילדלפיה 76'===
בנובמבר 2020 מונה מורי ל"נשיא לפעולות כדורסל" של פילדלפיה 76', במקומו של אלטון ברנד. על אף שברנד נושא את תואר ה"ג'נרל מנג'ר", מורי הוא האחראי בפועל על פעולות הכדורסל של הקבוצה.

==קישורים חיצוניים==

* 
* 
* 
* 

==הערות שוליים==

קטגוריה:יוסטון רוקטס
קטגוריה:מנהלי קבוצות ב-NBA
קטגוריה:בוגרי המכון הטכנולוגי של מסצ'וסטס
קטגוריה:אמריקאים שנולדו ב-1972
NRK2

NRK2 הוא ערוץ טלוויזיה ציבורי נורווגי המשודר במסגרת שידורי NRK מאז ספטמבר 1996 בשידורים סדירים. הערוץ הוא אחד משלושת ערוצי הטלוויזיה של NRK.

בתחילה נקרא הערוץ NRK TO אך בשנת 2000 שונה שם הערוץ לשמו הנוכחי.

בשנת 2020 עמד שיעור הצפייה בערוץ על 5.1%, השני הנצפה ביותר במדינה.

== היסטוריה ==
הערוץ החל בשידורים סדירים ב-1 בספטמבר 1996, אם כי שידור חי בערוץ שודר ערב קודם לכן. בערב השידורים הראשון שלו בערוץ צפו 880 אלף איש.

הערוץ יועד להיות ערוץ לקהל הצופים הצעיר בגילאים 15-35, ועם זאת בהמשך שונה קהל היעד של הערוץ.

בספטמבר 2007 הוסב הערוץ למטרת שידור תוכניות דוקומנטריות וחדשות. כמו כן שודרו גם תוכניות שעסקו בתרבות והתוכנית "חדשות התרבות" עברה לערוץ מ-NRK1 והתוכנית הוארכה.

=== NRK2 HD ===
ב-1 בפברואר 2011 הושק ערוץ NRK2 HD שבו שודר לוח שידורים זהה לזה של NRK2 בפורמט HDTV. שידורי הערוץ הופסקו בסופו של דבר עם מעבר כל שידורי NRK2 ל-HD.

== הפצה ==
הערוץ משודר ברשת השידורים היבשתית הדיגיטלית, על גבי השידורים הלווייניים ועל גבי רשת הכבלים.

בתחילה, במסגרת השידורים האנלוגיים רק ל-50% ממשקי הבית הנורווגיים הייתה גישה לשידורי הערוץ. עם זאת, בשנים 2007 ו-2008 לאחר תחילת השידורים הדיגיטליים, לכמעט כל משקי הבית בנורווגיה הייתה גישה לשידורי הערוץ. כיום, באופן עקרוני, לכל בית בנורווגיה יכולת לצפות בשידורי הערוץ.

== ציר זמן ==
=== 1996-2007 ===
ערוץ NRK2 נועד בתחילה להיות ערוץ לקהל הצעיר ושידורים חוזרים מערוץ NRK1.

על אף שביום השידורים הראשון של הערוץ צפו בו 880 אלף צופים, המספרים הלכו וירדו בהמשך, ושידורי החדשות שהניבו את הנתונים הגבוהים ביותר, הניבו בשיא 156 אלף צופים בלבד, עם 567 אלף צופים לחדשות TV 2 וב-Dagsrevyen צפו 769 אלף צופים באותה שעה.

סתיו 1996 היה מאכזב עבור הערוצים, כשרק לעיתים נדירות בערוץ צפו יותר מ-100 אלף איש. עם זאת, בחורף 1997 המצב השתנה והערוץ אף עקף את TV3 מבחינת נתוני רייטינג והשתווה לנתונים של TVNorge עם 200 אלף צופים.

=== 2007-2017 ===
עם תחילת שידורי NRK3 בספטמבר 2007 השתנה אופי הערוץ שהפך לערוץ דוקומנטרי וחדשותי ושודרו בו סרטי דוקומנטריה בערב.

לאחר כשנה נגנז הרעיון שהערוץ יהיה ערוץ החדשות של NRK ובמקום זאת החלו לשדר שידורים חוזרים מערוצים אחרים, ובעיקר חדשות אזוריות בשידור חוזר.

=== 2018-הווה ===
החל מ-1 בינואר 2018 ל-NRK רישיון להרחיב את שידורי הערוץ עקב תלונות של הצופים כי שידור תוכניות בוטלו שוב ושוב בגלל שידורי אקטואליה.

== קישורים חיצוניים ==
* 

== הערות שוליים ==

קטגוריה:ערוצי טלוויזיה נורווגיים
קטגוריה:תאגיד השידור הנורווגי
ישורת (גאוגרפיה)

נהר קולומביה ברמת קולומביה שבארצות הברית.]]
ישורת נהר היא מקטע ישר בלתי מקוטע לאורך מהלכו של נחל או של נהר, המאופיין לרוב בזרימה שקטה. 
נקודת תחילתו ונקודת סיומו של המקטע נבחרים משיקולים גאוגרפיים, היסטוריים או אחרים (כך לדוגמה מקטע יכול להתחיל מתחנת מדידה, מנקודת ציון גאוגרפית, ממבנה כלשהו ולהסתיים באחד מאלה).

המונח "ישורת" יכול להתייחס גם למקטע ישר של נהר (מעיקול אחד לאחר) או לקטע ישר של תעלה (בין תא שיט אחד לאחר).

== ראו גם ==
* אשד
קטגוריה:צורות נוף פלוביאליות
קטגוריה:הידרולוגיה
קטגוריה:נהרות
קטגוריה:לימנולוגיה
קטגוריה:גופי מים
כפר לאקף

כפר לַ֫אקֶף (בערבית: كفر لاقف) הוא כפר פלסטיני במערב השומרון המשתייך לנפת קלקיליה של הרשות הפלסטינית. לפי נתוני הלשכה הפלסטינית המרכזית לסטטיסטיקה, בשנת 2016 מנתה האוכלוסייה בכפר כ-1,066 תושבים.

כפר לאקף נמצא 12 ק"מ מזרחית לקלקיליה. הוא גובל בחג'ה ממזרח, קרני שומרון מדרום, עזון ממערב, וחי'רבת סיר ובאקה אל-חטב מצפון.

==היסטוריה==
בכפר נמצאו כלי חרס מהתקופה הביזנטית.

כמו שאר הארץ עבר הכפר לשלטון האימפריה העות'מאנית בשנת 1517. ברשימות המס של 1596 הוא היה חלק מה"נחיה" (תת-מחוז באימפריה העות'מאנית) של "בני צעב", כחלק מסנג'ק שכם הגדול. הייתה בו אוכלוסייה של 15 משקי בית, כולם מוסלמים. התושבים שילמו שיעור מס קבוע של 33,3% על מוצרים חקלאיים, כולל חיטה, שעורה, גידולי קיץ, עצי זית, עיזים וכוורות דבורים, וכן הכנסות מזדמנות. מס נוסף קבוע שולם לאנשי אזור שכם; סך של 10,740 מטבעות אקצ'ה, שהיוו 9/24 מההכנסות, הגיעו לוואקף.

ב-1838 ציין רובינסון את כפר לאקף ככפר בתת-המחוז "בני סאב", ממערב לשכם. ב-1882 תיאר סקר ארץ ישראל המערבית את כפר לאקף, כ"כפר אבן קטן על גבעה עם בורות מים".

במפקד 1922 שנערך על ידי שלטונות המנדט הבריטי, הייתה אוכלוסיית הכפר 95 מוסלמים, ובמפקד 1931 היא גדלה ל-141 מוסלמים אשר שכנו ב-27 בתים. ב-1945 האוכלוסייה בכפר הייתה 210 מוסלמים, ואילו שטח הקרקע הכולל של הכפר היה 2,854 דונם. מתוכם היו 477 דונם של מטעים ואדמות השקיה, 840 של גידולי דגנים, ואילו 19 דונם סווגו כשטח בנוי.

לאחר הסכמי שביתת הנשק בתום מלחמת העצמאות ב-1949, עבר הכפר משליטה בריטית לירדנית. בשנת 1961 מנתה אוכלוסיית הכפר 415 נפש.
===לאחר 1967===
בעקבות מלחמת ששת הימים ב-1967, עבר כפר לאקף משליטה ירדנית לישראלית.

בשנות ה-80 של המאה ה-20 מדינת ישראל הפקיעה קרקעות של כפר לאקף עבור ההתנחלות הישראלית קרני שומרון.

לאחר הסכם אוסלו, סווג השטח הבנוי של הכפר כשטח B בשליטה אזרחית פלסטינית, ומרבית הקרקעות החקלאיות של הכפר סווגו כשטח C תחת שלטון צבאי ישראלי.

ב-2007, בעקבות בניית גדר ההפרדה, 657 דונמים (22.8% מאזור הכפר) של אדמה חקלאית במערב הכפר, נשארה בצד הישראלי של הגדר. בג"ץ דחה עתירה נגד תוואי גדר ההפרדה.

בדצמבר 2008 רוססו כתובות נאצה "מוות לערבים" ו-"דרישת שלום מחברון" על קיר המסגד בכפר.

ב-3 בדצמבר 2019 החלו עבודות להקמת אזור תעשייה חדש עבור ההתנחלות קרני שומרון, על אדמה שהופקעה מתושב הכפר בהתבסס על חוק עות'מאני מהמאה ה-19 והוכרזה אדמת מדינה. תושב כפר לאקף מתנגד להכרזה ומנסה לפעול במקביל לעיבוד ולתפיסת השטח.

==גאוגרפיה==
סמוך לכפר ממוקמת שמורת מערת לאקף, הכוללת מערת נטיפים וסביבותיה שהוכרזה בשנת 1981.

==קישורים חיצוניים==

*[http://www.palestineremembered.com/GeoPoints/Kafr_Laqif_1259/index.html Welcome To Kafr Laqif]
*Survey of Western Palestine, Map 11: [http://www.iaa-archives.org.il/zoom/zoom.aspx?folder_id=93&type_id=6&id=8373 IAA], Wikimedia commons
*[http://vprofile.arij.org/qalqiliya/pdfs/factsheet/kafrlaqif_fs_en.pdf Kafr Laqif Village (Fact Sheet)], המכון למחקר יישומי - ירושלים (ARIJ)
*[http://vprofile.arij.org/qalqiliya/pdfs/vprofile/kafrlaqif_vp_en.pdf Kafr Laqif Village Profile], ARIJ
*[http://vprofile.arij.org/qalqiliya/images/english/Kafr%20Laqif_ap_en.jpg Kafr Laqif, aerial photo], ARIJ
*[http://vprofile.arij.org/qalqiliya/pdfs/needsfordevelopment/kafrlaqif_n_en.pdf Development Priorities and Needs in Kafr Laqif], ARIJ

==הערות שוליים==

קטגוריה:נפת קלקיליה
קטגוריה:הרשות הפלסטינית: יישובים
חוקת בחריין

לאורך ההיסטוריה המודרנית שלה, לבחריין היו שתי חוקות. הראשונה מביניהן אומצה בשנת 1973, והשנייה אומצה בשנת 2002.

== חוקת 1973 ==
[[עיסא בן-סלמאן אאל-ח׳ליפה, מייסד אמירות בחריין ויוזם חוקת 1973]]
החוקה של 1973 נכתבה זמן קצר לאחר קבלת עצמאותה של בחריין מבריטניה בשנת 1971. בשנת 1972, האמיר של בחריין, עיסא בן-סלמאן אאל-ח׳ליפה, הוציא צו רשמי המכריז על בחירות לאספה המכוננת של בחריין, אשר תהיה אחראית, בין היתר, על ניסוח ואשרור חוקה למדינה. בבחירות לאספה המכוננת יכלו להצביע גברים אזרחי בחריין מגיל 20 ומעלה, כאשר האספה המכוננת כללה 22 צירים נבחרי ציבור, יחד עם 12 שרים ו-8 צירים נוספים שמונו ישירות על ידי האמיר.

החוקה שגובשה מיסדה את מעמדו של בית מחוקקים חד-ביתי בבחריין (האספה הלאומית) שכוללת 30 צירים אשר נבחרים במסגרת בחירות כלליות (אף שזכות ההצבעה במדינה נמסרה בלעדית לגברים אזרחי המדינה), אליהם מצטרפים ארבעה עשר שרי ממשלה מכוח משרתם. מעמדה המשפטי של החוקה עוגן במסגרת צו רשמי של האמיר בדצמבר 1973.

עם זאת, בסופו של דבר התקיימו רק בחירות פרלמנטריות יחידות בבחריין על בסיס חוקת 1973, בטרם האמיר הכריז על ביטול תוקפה המשפטי של החוקה בשנת 1975. לאחר ביטול החוקה, בחריין נשלטה בפועל על בסיס חוקי חירום בין השנים 1975 - 2002.

== חוקת 2002 ==
לאחר מותו של האמיר עיסא בן-סלמאן אאל-ח׳ליפה בשנת 1999, החליף אותו בתפקיד בנו חמד בן עיסא אאל ח'ליפה. זמן קצר לאחר עלייתו לשלטון, ובעקבות המהומות בבחריין בין השנים 1994 - 1999, האמיר החדש הודיע על החלת שורה של רפורמות דמוקרטיות, ביניהן הבטחה לשוב ולעגן חוקה בעלת מעמד משפטי לבחריין.
[[חמד בן עיסא אאל ח'ליפה, מלך בחריין הנוכחי ויוזם חוקת 2002]]
בשנת 2001 האמיר פרסם את צ׳רטר הפעולה הלאומית, אשר מטרתו המוצהרת הייתה להשיב את המדינה למשטר חוקתי, וכמו כן להפוך את בחריין מאמירות לממלכה, וזאת על בסיס משאל עם. עם זאת, האופוזיציה בבחריין התנגדה לקריאת הצ׳רטר לתיקון חוקת 1973, ולמעבר משיטת שלטון חד-ביתית לשיטת שלטון המבוססת על שני בתי נבחרים (בית עליון ובית תחתון).  

בעקבות התנגדות האופוזיציה, האמיר קיים פגישה פומבית עם המנהיגים הרוחניים המוסלמים-שיעים של האופוזיציה. הוא גם חתם על מסמך המבהיר כי סמכות החקיקה בבחריין תהיה מופקדת באופן בלעדי בידי הבית התחתון של הפרלמנט, בעוד שלבית העליון של הפרלמנט יהיה רק תפקיד ייעוצי. בעקבות הבטחה זו של האמיר, קבוצות האופוזיציה העיקריות לקבוצות שינו את עמדתן, ועברו לתמיכה במשאל העם. בסופו של דבר, משאל העם שהתקיים בשנת 2001 הסתכם ב-98.4% תומכים מקרב המצביעים.

חרף תוצאות משאל העם, בשנת 2002 האמיר (ובהמשך המלך) פרסם באופן חד צדדי את חוקת בחריין החדשה, מבלי שהתייעץ עם גורמים ציבוריים לגבי אופן ניסוחה, ותוך התנערות מהבטחתו הקודמת להותיר את סמכויות החקיקה בידי הבית התחתון (בחוקה החדשה, לשני בתי הפרלמנט ניתנה סמכות חקיקה שווה). בעקבות זאת, הבחירות לפרלמנט שהתקיימו מאוחר יותר באותה שנה, על בסיס החוקה החדשה, הוחרמו על ידי קבוצות האופוזיציה העיקריות. עם זאת, וחרף התנגדות האופוזיציה, נכון לשנת 2017, חוקת 2002 עודנה בעלת מעמד משפטי בבחריין.

== קישורים חיצוניים ==
* הטקסט המלא של חוקת 1973 
* הטקסט המלא של חוקת 2002 
* [https://kavhutz.wordpress.com/2011/05/07/בחריין-היסטוריה-של-מחאה/ בחריין | היסטוריה של מחאה], באתר ״קו חוץ״, 7 במאי 2011
* [http://www.inss.org.il/he/publication/הקרב-על-בחריין-נמשך/ הקרב על בחריין נמשך], באתר המכון למחקרי ביטחון לאומי, 23 באפריל 2012

בחריין
קטגוריה:בחריין: פוליטיקה
קטגוריה:חוקות
גביע ברית המועצות בהוקי קרח

גביע ברית המועצות בהוקי קרח (ברוסית: Кубок СССР по хоккею с шайбой) הוא תחרות גביע שנערכה על ידי פדרציית ההוקי של ברית המועצות. יחד עם אליפות ברית המועצות, הטורניר היווה את אחד המרכיבים העיקריים של טורנירי ההוקי בברית המועצות. 

הגביע נערך 21 פעמים. הקבוצה שזכתה במירב הגביעים היא  צסק"א — שזכתה בגביע 12 פעמים. הזוכה הראשונה והאחרונה היא קריליה סובייטוב ממוסקבה. 

בעונת 1991 הטורניר נקרא גביע הליגה (Кубок Лиги). 
== משחקי הגמר ==
{| class="wikitable"
!שנה
!זוכה
!תוצאה
!סגנית
!מגרש
!צופים
|- align="center"
| 1951
| קריליה סובייטוב מוסקבה
| 4 : 3
| VVS MVO
| מגרש דינמו
| 25,000
|- align="center"
| 1952
| VVS MVO
| 6 : 5
| קריליה סובייטוב מוסקבה
| מגרש דינמו
| 10,000
|- align="center"
| 1953
| דינמו מוסקבה
| 3 : 2
| צדס"א
| דינמו 
|
|- align="center"
| 1954
| צדס"א
| 3 : 2
| זניט מוסקבה
| דינמו
|
|- align="center"
| 1955
| צדס"א
|
| 5 : 2
| דינמו
| דינמו
|- align="center"
| 1956
| צדס"א
| 2 : 0
| דינמו 
| סוקולניקי
| 6,000
|- align="center"
| 1961
| צסק"א
| 5 : 115 : 46 : 3
| טורפדו גורקי
| היכל הספורט
| 8000<br>5000<br>6000
|- align="center"
| 1966
| צסק"א
| 6 : 1<br>8 : 2
| דינמו מוסקבה 
| היכל הספורט 
| 10000<br>9000
|- align="center"
| 1967
| צסק"א
| 2 : 0
| ספרטק
| היכל הספורט 
| 14,000
|- align="center"
| 1968
| צסק"א
| 7 : 1
| סק"א
| היכל הספורט 
| 14,000
|- align="center"
| 1969
| צסק"א 
| 3 : 1
| דינמו 
| היכל הספורט 
| 10,000
|- align="center"
| 1970
| ספרטק מוסקבה 
| 2 : 1
| דינמו מוסקבה 
| היכל הספורט 
| 14,000
|- align="center"
| 1971
| ספרטק 
| 5 : 1
| סק"א 
| היכל הספורט 
| 14,000
|- align="center"
| 1972
| דינמו 
| 3 : 0
| חימיק ווסקרסנסק 
| היכל הספורט 
| 12,000
|- align="center"
| 1973
| צסק"א 
| 6 : 2
| טרקטור צ'ליאבינסק
| היכל הספורט 
| 12,000
|- align="center"
| 1974
| קריליה סובייטוב מוסקבה 
| 4 : 3
| דינמו
| היכל הספורט סוקולניקי
| 
|- align="center"
| 1976
| דינמו
| 3 : 2 בהארכה
| צסק"א 
| היכל צסק"א 
| 3,000
|- align="center"
| 1977
| צסק"א 
| 9 : 5
| ספרטק 
| היכל הספורט 
| 12,500
|- align="center"
| 1979
| צסק"א 
| 4 : 2
| דינמו
| היכל צסק"א 
| 3,000
|- align="center"
| 1988
| צסק"א 
| 3 : 2 בהארכה
| דינמו
| אצטדיון לנין 
| 12,500
|- align="center"
| 1989<br>גביע הליגה
| קריליה סובייטוב מוסקבה
| 4 : 2<br>4 : 1
| דינמו
| היכל ספורט 
| 2,0002,000
|}

== ראו גם ==
* אליפות ברית המועצות בהוקי קרח
* אליפות רוסיה בהוקי קרח
* ליגת ההוקי הקונטיננטלית

== לקריאה נוספת ==
<div class="mw-content-ltr">
Отечественный хоккей. Кубки, кубки, кубки… Справочник / Авт.-сост. В. Жидков, А. Серебренников, П. Тетерин. — М., 2008. 
</div>

== קישורים חיצוניים ==
* [http://hockeyarchives.ru/cccp/cup.html הגביע הסובייטי בהוקי קרח] באתר Hockeyarchives.ru

קטגוריה:הוקי קרח סובייטי
קטגוריה:תחרויות הוקי קרח
הר ניישן

הר ניישן (באנגלית: Nation Mountain) הוא הר באזור אומינקה שבמרכז פרובינציית קולומביה הבריטית שבקנדה.

גובה ההר 1,884 מטרים מעל פני הים, והוא מתנשא לגובה של 764 מטרים מעל סביבתו. 

ההר נקרא על שם נהר ניישן הנמצא מדרום לו.

פסגת ההר מתנשאת מעל אגם צ'נטלו, אחד מאגמי ניישן. 

==שם ההר==
שמו של ההר בקרב האומות הראשונות היה "סוסאדל". משמעות שם זה אינה ידועה.
ההר נקרא רשמית "Mount Nation" ב-2 ביוני 1950; ב-15 בדצמבר 1981 ניתן להר שמו הנוכחי (Nation Mountain).
== ראו גם ==
* פסגת ניישן

== קישורים חיצוניים==
* [http://apps.gov.bc.ca/pub/bcgnws/names/30030.html הר ניישן] באתר ממשלת קולומביה הבריטית
* [https://mapcarta.com/24518196 תצלום לוויין ומידע גאוגרפי]
* [https://tripcarta.com/24518196 מפה טופוגרפית של הר ניישן]
* [https://www.yr.no/place/Canada/British_Columbia/Nation_Mountain/ מזג אוויר עדכני עבור הר ניישן]
** [https://meteobox.com/british-columbia/nation-mountain/ תחזית מזג אוויר עדכנית עבור הר ניישן]
** [https://www.yr.no/place/Canada/British_Columbia/Nation_Mountain/statistics.html סטטיסטיקות מזג אוויר עבור הר ניישן]
==הערות שוליים==

ניישן, הר
ניישן
פסגת ניישן

פסגת ניישן (באנגלית: Nation Peak) היא ההר השני בגובהו ברמת ספאציזי שבצפון מערב פרובינציית קולומביה הבריטית שבקנדה.

גובה הפסגה 2,376 מטרים מעל פני הים, והיא מתנשאת לגובה של 806 מטרים מעל סביבתה.

הפסגה נמצאת מדרום מערב לעיירה טלגרף קריק, ומזרחית לאגם קולד פיש.

== מקור השם ==
הפסגה נקראת על שם המינרלוג של הפרובינציה, הרולד תורטון ניישן (Harold Turton Nation) שנולד בדנידין שבניו זילנד בשנת 1876. הוא הגיע לקולומביה הבריטית בשנת 1897 והחל לעבוד במחלקת המכרות של הפרובינציית בשנת 1906. ניישן עבד במחלקה במשך 30 השנים הבאות. ב-1912 מיפה את האזור שבין העיירה טלגרף קריק והעיירה הייזלטון - אזורים שטרם מופו עד אז.

== ראו גם ==
* הר ניישן

== קישורים חיצוניים==
* [http://apps.gov.bc.ca/pub/bcgnws/names/9121.html פסגת ניישן] באתר ממשלת קולומביה הבריטית
* [https://mapcarta.com/24518198 תצלום לוויין ומידע גאוגרפי של פסגת ניישן]
* [https://tripcarta.com/24518198 מפה טופוגרפית של פסגת ניישן]
* [https://www.yr.no/place/Canada/British_Columbia/Nation_Peak/ מזג אוויר עדכני עבור פסגת ניישן]
**[https://www.yr.no/place/Canada/British_Columbia/Nation_Peak/statistics.html סטטיסטיקות מזג אוויר עבור פסגת ניישן]

==הערות שוליים==

ניישן, פסגה
ניישן
סטייפן, דוכס בוסניה

סטייפן ווֹיסלבלייביץ', דוכס בוסניה, או סטייפן הבוסני (בקרואטית ובוסנית – Stjepan Voijslavlijević/Стјепан, או Stjepan Bosanski, בסרבית: Стефан Војислављевић סטפן) היה קנז (דוכס) בוסניה בשנים 1084–1095.
הוא מוזכר ב"כרוניקת הכומר מדוקליה" ("Bosnam posuitque ibi Stephanum knezium") וצוין כי שלט על "ממלכה" של "פסגת בוסנה מנהר נרטבה ועד נהר ורב". ורב ככל הנראה הוא הנהר ורבאס שבימינו.
הממלכה הסרבית של קונסטנטין בודין
לפי יוהאנס לוקיוס, התמנה בראש הדוכסות בוסניה בידי קונסטנטין בודין, מלך דוקליה. סטפן היה השליט הראשון של בוסניה הידוע בשמו. בודין מינה גם את קרוב המשפחה שלו, ווקאן, בראש הנסיכות ראשקה.
בוסניה, זחלומיה וראשקה לא סופחו אף פעם לדוקליה במסגרת מדינה מאוחדת. לכל נסיכות היו האצולה ומוסדות משלה, כשבראשן התמנו נציגים של השושלת המלכותית של דוקליה.
לפי עדותו של יאקוב לוקארי, "שנתוני רגוזה" (1605) השתתף סטייפן במצור על רגוזה בשנים 1094–1095, בתור ואסאל של בודין.

אחרי מותו של קונסטנטין בודין, הנסיכויות נפרדו מדוקליה, ווקן הפך לשליט הסרבי החזק ביותר, בתוקף תפקידו כנסיך גדול.
לפי "הכרוניקה של הכומר מדוקליה", אחרי מות בודין (בשנת 1099 לערך) קוצ'אפאר, אחד מהטוענים לכתר ניסה לעלות לשלטון בדוקליה, תוך הסתמכות על תמיכה מהנסיך ווקן. כשהרגיש קוצ'אפאר שתוכניתו קרוסת, הוא נמלט לבוסניה ובסופו של דבר בערך בשנים 1100–1101 התחתן עם בתו של "הבאן הבוסני". כעבור זמן קצר הוא נפל במלחמה בזחלומיה. ככל הנראה אותו "באן בוסני" היה סטייפן. לוקארי ואורביני מזכירים את בנו-יורשו של סטייפן, ווקמיר או ווטימיר.
לא ניתן לקבוע בדיוק מה היה בדיוק מיקומה של הישות שבשליטת הבאן סטייפן. ידוע כי השם בוסניה זוהה עם אזור האגן העליון והאמצעי של הנחל בוסנה, כולל אזורי סארייבו וויסוקו.
כמה עשרות שנים אחרי סטייפן, היה זה לאסלו השני, מלך הונגריה שנשא שוב את התואר של דוכס בוסניה.
בשנת 1931 נמצאו בשרידי מבצר על יד זניצה לוחות אבן, שעליהן חרוטה דמות של שליט ולידה הכותבת באלפבית גלגוליטי: "שטפן, נסיך בוסניה".

==קישורים חיצוניים==

*[https://www.academia.edu/759818/Severna_Bosna_13-16._vek בוסניה הצפונית במאות 13–16 עמ' 53]
Jelena Mrgić Severna Bosna 13-16 vek ,Institute of history, Belgrade 2008

קטגוריה:בוסניה והרצגובינה: היסטוריה
אהל א-ראי

אהל א-ראי (בערבית: اهل الرأي), ניתן לתרגם לעברית כ"אנשי הדעת"). הוא זרם קדום באסלאם אשר תומך בשימוש בהיגיון כדי להגיע להחלטות הלכתיות. החלוצים של הזרם, שכללו הרבה פוסקי הלכה מהאסכולה החנפית, השתמשו במילה "ראי", כדי לשקף שימוש בהיגיון ובשכל הישר.

בין הראשונים שהחלו בזרם הזה אפשר למצוא את האימאם אבו חניפה א-נעמאן, אבי האסכולה החנפית.

== מאפיינים עיקריים ==
פוסקי ההלכה מהזרם הזה נוהגים לעשות שימוש נרחב בעקרון ההלכתי שנקרא "קיאס" (قياس)، שבו נעשה שימוש בהסקת מסקנות על בסיס של אנלוגיה, תוך כדי השוואה בין יסוד הלכתי לבין מצב נתון שלא היה קיים בזמן שבו הגיע היסוד ההלכתי.

כמו כן, גם האסתסלאח (استصلاح) מהווה את אחד מאבני היסוד של הזרם הנ"ל, והוא התהליך שבו הפוסק נותן את פסיקתו על בסיס האינטרס הציבורי הרחב, ועל מה שמועיל וטוב לחברה. השימוש בתהליך הזה נחשב לתהליך לגיטימי כל עוד שהתחום המדובר הוא תחום אפור שאין בו יסוד הלכתי ברור במקורות.

תהליך נוסף שבו משתמשים אנשי הדעת כדי לפסוק הלכה הוא תהליך שנקרא "חילה" (حيلة) .

בדומה לשאר הזרמים האסלאמים, גם אהל א-ראי מתבססים על הקוראן והסונה כמקורותיהם העיקריים לפסיקת הלכה.

==ראו גם==
* כלאם

== הערות שוליים ==

2018 02
קטגוריה:מילים וביטויים בערבית
קטגוריה:מושגים באסלאם
פורד Thames 300E

Ford Thames 300E (באנגלית: Ford Thames 300E) היא מכונית מסחרית תוצרת Ford of Britain (שם רשמי: Ford Motor Company Limited), חברת בת של קונצרן הרכב פורד אשר יוצרה בין השנים 1954–1961.

דגם ה"פורד Thames 300E" התבסס על דגמי פורד אנגליה 100Eופורד פרפקט 100E
 
סך הכול יוצרו 196,885 יחידות.

==דגמים==
* "5 cwt" - יוצרו 139,267 יחידות
* "Standard 7 cwt" - יוצרו 10,056 יחידות 
* "Deluxe 7 cwt" - יוצרו 47,562 יחידות

== תמונות ==
<gallery mode="packed" heights="140">
קובץ:Ford thames 300E van86jtj.JPG | "פורד Thames 300E"
קובץ:Ford Thames - Flickr - mick - Lumix.jpg | "פורד Thames 300E"
קובץ:1958 Ford Thames rear.jpg | "פורד Thames 300E" שנת 1958 
קובץ:Ford Thames 300E Van (1958) - 20361534060.jpg | "פורד Thames 300E" שנת 1958 
קובץ:Ford Thames 300E registered March 1958 1172cc.jpg | "פורד Thames 300E" שנת 1958 
קובץ:Ford Thames 300E (1956) (27461734514).jpg | "פורד Thames 300E"
קובץ:1960Ford301E-Thames.jpg | "פורד Thames 300E" שנת 1960 
קובץ:Thames van (1241149606).jpg | "פורד Thames 300E"
קובץ:1957 Ford 300E Thames Van (16390521686).jpg | "פורד Thames 300E", שנת 1957 (עם חלונות צד)
</gallery>

==ראו גם==
* פורד
* פורד פרפקט
* פורד אנגליה
* פורד Thames 307E
* פורד Thames 400E

== קישורים חיצוניים ==

* 
* 

==הערות שוליים==

Thames 300E
קטגוריה:מכוניות מסחריות
קטגוריה:דגמי מכוניות שהושקו ב-1954
קטגוריה:מכוניות בריטיות
קרב ארטואה הראשון

קרב ארטואה הראשון (בצרפתית: Première Bataille d'Artois) היה קרב במסגרת החזית המערבית במלחמת העולם הראשונה שהתרחש בין 17 בדצמבר 1914 ל-13 בינואר 1915, בין צרפת מצד מדינות ההסכמה לבין הקיסרות הגרמנית מצד מעצמות המרכז.

==רקע==
לאחר שהסתיים הקרב הראשון על המארן החל המירוץ אל הים, ובמהלכו הועברו צפונה הארמייה הגרמנית השישית בפיקודו של רופרכט, נסיך הכתר של בוואריה, והארמייה הצרפתית השנייה בפיקודו של נואל דה קסטלנו, אשר תוגברה בארמייה העשירית החדשה בפיקודו של לואי דה מודהוי, ועד מהרה הם התנגשו בקרב אראס ובקרב איפר הראשון.

בתחילת דצמבר 1914 הסתיים קרב איפר הראשון, והצדדים החלו להתחפר בעמדותיהם. בניסיון לשבור את הקיפאון החליט ז'ופר על מתקפה מרמת ארטואה מזרחה, ועל מתקפה משמפאן צפונה, ולאחר שיערער את הגרמנים ינחית מתקפה שלישית באזור ורדן כדי לאיים על קו המסילה הטוב היחיד של הגרמנים מדרום לארדנים, ובכך לאלץ את הגרמנים לסגת מצרפת ובלגיה. בעיקרון זוהי האסטרטגיה שאכן הביאה לניצחון מדינות ההסכמה ב-1918, אך אסטרטגיה זו הייתה מותנית בהצלחה טקטית, אשר לא הושגה ב-1915.

==מהלך הקרב==
ב-17 בדצמבר שלח מודהוי את כוחותיו לתקוף את עמדות הארמייה הגרמנית השישית של הנסיך רופרכט, תוך שהוא מקבל סיוע מהארמיות השנייה והשמינית, במטרה לרתק את הכוחות הגרמניים, שלא יוכלו לתגבר את כוחותיהם בשמפאן. המתקפה הצרפתית התפתחה במיוחד סביב אראס ובמיוחד נגד רכס וימי, אשר גובהו הגבוה סייע למגינים הגרמנים להדוף את המתקפות הצרפתיות. הקורפוס הצרפתי ה-35 של הגנרל פיליפ פטן הצליח ללכוד חלק מהקו הגרמני הראשון, אך תנאי מזג אוויר גרועים ותמיכה ארטילרית ירודה מנעו מן הצרפתים להגיע לפריצת דרך מכרעת. עד 25 בדצמבר הגשמים והערפל הסמיך הובילו לדעיכת מרבית המתקפה הצרפתית, וב-4 בינואר 1915 הסתיימה המתקפה הצרפתית עם הישג טריטוריאלי זעיר.

==מתקפות סיוע==
בין 20 בדצמבר 1914 ל-17 במרץ 1915 לחמה הארמייה הצרפתית הרביעית בפיקוד פרנן דה לנגל דה קרי, בקרב שמפאן הראשון נגד כוחות הארמייה הגרמנית השלישית בפיקוד קרל פון איינם, אולם נחלה כישלון מוחלט, והמלחמה המשיכה להיות מלחמת חפירות נייחת כמעט עד סוף המלחמה.

==ראו גם==
*החזית המערבית במלחמת העולם הראשונה

==קישורים חיצוניים==

* [http://www.historyofwar.org/articles/battles_artoisI.html קרב ארטואה הראשון], באתר historyofwar

ארטואה הראשון
ארטואה הראשון
ארטואה הראשון
קטגוריה:מלחמת העולם הראשונה: 1914
קטגוריה:מלחמת העולם הראשונה: 1915
קטגוריה:1914 בצרפת
קטגוריה:1915 בצרפת
ליידי צ'טרלי (מיני-סדרה)

ליידי צ'טרלי (באנגלית: Lady Chatterley) היא מיני-סדרה של ה-BBC משנת 1993 בכיכובם של שון בין וג'ואלי ריצ'רדסון, עיבוד לרומן "מאהבה של ליידי צ'טרלי" מאת ד. ה. לורנס. המיני-סדרה שודרה לראשונה בערוץ BBC One בארבעה פרקים בני 55 דקות בין ה-6 עד 27 ביוני 1993.

העלילה עוסקת באישה צעירה שבעלה חזר לביתו אחרי מלחמת העולם הראשונה כשהוא פצוע. כשהיא ניצבת בפני מצב שבעלה אינו מסוגל לקיים יחסי מין, היא מנהלת פרשת אהבים עם שומר היער שלהם. הסיפור משקף את ההתמקדות של לורנס לא רק בדחיית הטאבו על המיניות, אלא גם בחינה של המעמדות החברתיים בבריטניה בתחילת המאה העשרים.

==צוות השחקנים==
* ג'ואלי ריצ'רדסון – ליידי צ'טרלי
* שון בין – מלורס
* ג'יימס וילבי – סר קליפורד צ'טרלי
* שירלי אן פילד – גברת בולטון
* הטי ביינס – הילדה
* קן ראסל – סר מייקל ריד

==קישורים חיצוניים==

* [http://www.bbc.co.uk/programmes/p00tx02w הסדרה "ליידי צ'טרלי"] באתר BBC Programmes

==הערות שוליים==

קטגוריה:מיני-סדרות טלוויזיה
קטגוריה:סדרות טלוויזיה בריטיות שעלו לשידור בשנות ה-1990
קטגוריה:סרטים מבוססי ספרים